**Nemzeti Színház - 2015/16-os évadterv**

|  |  |  |  |  |
| --- | --- | --- | --- | --- |
| **Évforduló** | **Cím** | **Kategória** | **Szereplők** | **Bemutató** |
| *125 éve született* **Hunyady Sándor** | **A három sárkány** | vígjáték | Id. Csaholyi Balázs- *Horváth Lajos Ottó*Ifj. Csaholyi Balázs – *Bakos-Kiss Gábor*Tatár Anna - *Tompos Kátya*Júlia- *Bánsági Ildikó*Katalin- *Söptei Andrea*Zsófia- *Nagy Mari*Kitty- *Tenki Réka*Doktor Kempelen- *Blaskó Péter*Doktor Kempelenné- *Törőcsik Mari*Ida- *Tóth Auguszta*Nusi- *Nagy-Kálózy Eszter*Feri bácsi- *Bodrogi Gyula*Pista- *Újvári Zoltán*Béla-*Varga József* | **2015.09.10.** |
| *90 éve született***Kardos G. György** | **Rosszcsont Peti kalandjai** | bábjáték | Rosszcsont Peti- *Mátyássy Bence*Buzgó Bálint- *Szatory Dávid*Mákos Ákos- *Fehér Tibor*Pindur Panni- *Tenki Réka*Rendes Endre- *Sinkó László*Muki kutya- *Olt Tamás*Szuri doktor néni- *Básti Juli* | **2015.10.01.** |
| *30 éve hunyt el***Heinrich Böll** | **Katharina Blum elvesztett tisztessége** | szatíra | Dr. Hubert Blorna- *Olt Tamás*Dr. BlornánéTrude- *Söptei Andrea*Katharina Blum- *Bánsági Ildikó*ElseWoltersheim- *Törőcsik Mari*Konrad Beiters- *Tóth László*Erwin Beizmenne- *Földes László*Peter Hach - *Szarvas József* | **2015.11.05.** |
| 150 éve született**Rudyard Kipling** | **A dzsungel könyve** | spekulatív fikció | Maugli- *Mátyássy Bence*Akela- *Schnell Ádám*Bagira- *Reviczky Gábor*Balu- *Szarvas József*Sir Kán- *Rácz József*Ká- *Horváth Lajos Ottó*Majomkirály- *Bodrogi Gyula* | **2015.12.10.** |
| 100 éve született**Vészi Endre** | **Angi Vera** | dráma | Angi Vera- *Udvaros Dorottya*André István- *Bodrogi Gyula*Traján Anna- *Básti Juli*Muskát Mária- *Tompos Kátya*Sas elvtárs- *Varga József* | **2016.01.07.** |
| 50 éve hunyt el**Rideg Sándor** | **Indul a bakterház** | komédia | Idősebb Bendegúz- *Tóth László*Ifjabb Bendegúz- *Mátyássy Bence*Bakter- *Szarvas József*Banya- *Nagy Mari*Toppancs Mihály- *Földes László*Piócás- *Farkas Dénes*Borcsa- *Udvaros Dorottya*Marhakereskedő- *Kristán Attila*Rozi- *Tenki Réka*Rozi anyja- *Básti Juli*Rozi apja- *Horváth Lajos Ottó*Pistacsendőr - *Újvári Zoltán*Jóska csendőr- *Varga József*Buga Jóska- *Fehér Tibor* | **2016.02.11.** |
| 160 éve született**George Bernard Shaw** | **Az ördög cimborája** | történelmi dráma | Dudgeon Richard- *Fehér Tibor*Anderson- *Olt Tamás*Swindon- *Blaskó Péter*Burgoyne- *Kristán Attila*Judit-*Gerlits Réka*Dudgeonné- *Törőcsik Mari*Eszter- *Szűcs Nelli*Hawkins- *Bakos-Kiss Gábor*Kristóf- *Trill Zsolt*Brundell- *Szarvas József*Dudgeon Vilmos- *Schnell Ádám*Dudgeon Titusz- *Újvári Zoltán* | **2016.03.17.** |
| **Madách Imre** | **Az ember tragédiája**(60 éve mutatta be a Nemzeti Színház) | tragédia | Éva – *Szűcs Nelli*Ádám – *Mátyássy Bence*Lucifer *– Horváth Lajos Ottó* | **2013.04.21.** |

**Érvelő esszé**

 A Nemzeti Színház nézőinek számáraa 2015/16-os évad számos meglepetést tartogat. Két szakaszra bontható; az első, 2015-ös szakasz inkább a könnyedség, a nézők megnyerése jellemzi, míg a második szakasz a feszültség felfelé való ívelésével jellemezhető, témakörileg pedig két egységet képez: „híres filmek színpadon”, valamint „az ember”.
 Az egyik legnépszerűbb Hunyady Sándor művel nyitja megkapuit szeptemberben a Nemzeti Színház. Az először 80 éve bemutatott vígjáték hangulatos, szórakoztató atmoszférát teremt, kedvet csinál a nézőnek – mind az ifjabbaknak, mind a felnőtteknek - ahhoz, hogy a színház további előadásaira is jegyet foglaljanak maguknak. Nem utolsó sorban a több korosabb szerepben az idősebb színészek is megmutathatják: képességeik az idővel csak még inkább kivirágoztak.
 Évadtervünket továbbolvasva meghökkenhet az érdeklődő, ugyanis a következő, még az ősz folyamán bemutatott mű a Kardos György nevéhez fűződő „Rosszcsont Peti kalandjai” című bábjáték. A Nemzeti Színház nem bábszínház, ezt mi is tudjuk. Akkor miért esett mégis e darabra a választás? Ez a meglepetésszerű újítás színt vinne az évadba, a színház pedig megmutathatná, hogy a változatosság és a legfiatalabb nézők érdekében mennyi erőt képes mozgósítani. Ugyanis a színpad akusztikailag nem bábjátékok előadására lett kitalálva, azonban az esetleges akadályok könnyen áthidalhatók (pl. nézőtér lecsökkentése hordozható falelemekkel). A megteremtett családias légkör hozzájárulna ahhoz, hogy sok óvódás korú gyerek megismerje és megszeresse a magyar színjátszást. Mivel maga a darab – a korosztályra való tekintettel - rövidebb, egy-egy előadást foglalkozás követhetne.
 2015-ben még két színdarab kerülne bemutatásra: Heinrich Böll „Katharina Blum elvesztett tisztessége”, valamint Kiplingtől „A dzsungel könyve” című művek. Előbbi szerves részét képezi évadtervünknek, ugyanis Böll korának médiáját tüntette fel a darabban szatirikus színben; ez könnyen modernizálható és újraértelmezhető, valamint előkészíti az évad 2016-os szakaszát. „A dzsungel könyve” pedig örök kedvenc, mind a fiatalok, mind a felnőttek számára; a karácsony közeledtével melyik család ne nézné meg szívesen a Nemzeti Színház színpadán? Ezzel a bemutatóval érne véget az évad első, többnyire könnyed darabokkal átszőtt szakasza.
 2016 első két bemutatója felveszi a „média-fonalat” és még több újítást hoz. „Amit filmen már láttál…” cím alattfutna a színpadon az „Angi Vera”, valamint az „Indul a bakterház”. Előbbi az ötvenes évek léleknyomorító világát mutatja be, ahol a személyi kultusz, az ideológiai nevelés elengedhetetlen kelléke a sajtó. A Nemzeti Színház vinné először színpadra. Az „Indul a bakterház” egyrészt a feszültséget oldandó, másrészt Olvasztó Imréről való megemlékezés miatt került a tervbe.
 Az évad utolsó szakaszában maga az ember kerül középpontba: „Az ördög cimborájában” leginkább az ember magához való viszonyulásának kérdésköre vetődik fel. Minden csupán illúzió; az, amit kifelé mutatunk, de még az is, amit gondolunk saját magunkról. Az illúzió és az ördög motívum elegáns továbbszövésével pedig „Az ember tragédiája” méltó lezárása az évadnak.Az emberi lét kérdéseit a tetőpontig fokozza, nyitva hagyott gondolatívei pedig izgatottá teszik a következő évadot kíváncsian váró nézőt.